EkBass/fiwiki-20250220-pages-articles huggingface dataset:
Nic Dowd

Nicholas ”Nic” Dowd (s. 27. toukokuuta 1990) on yhdysvaltalainen jääkiekkoilija, joka edustaa NHL-joukkuetta Washington Capitalsia. Hän on Kingsin seitsemännen kierroksen varaus vuodelta 2009. Los Angeles Kings kiinnitti Dowdin tulokassopimuksella 1. huhtikuuta 2014. == Tilastot == 2010–2011 St. Cloud State Univ. NCAA 36 5 13 18 34 – – – – – 2011–2012 St. Cloud State Univ. NCAA 39 11 13 24 36 – – – – – 2012–2013 St. Cloud State Univ. NCAA 41 14 25 39 41 – – – – – 2013–2014 St. Cloud State Univ. NCAA 38 22 18 40 32 – – – – – Manchester Monarchs AHL 7 0 3 3 0 4 1 0 1 0 2014–2015 Manchester Monarchs AHL 75 9 32 41 44 19 7 6 13 10 2015–2016 Los Angeles Kings NHL 5 0 0 0 2 – – – – – Ontario Reign AHL 58 14 34 48 49 13 4 7 11 14 2016–2017 Los Angeles Kings NHL 70 6 16 22 25 – – – – – 2017–2018 Los Angeles Kings NHL 16 0 1 1 12 – – – – – Vancouver Canucks NHL 40 3 0 3 16 – – – – – 2018–2019 Washington Capitals NHL 64 8 14 22 20 7 1 0 1 6 2019–2020 Washington Capitals NHL 56 7 8 15 28 8 0 0 0 4 2020–2021 Washington Capitals NHL 56 11 4 15 31 5 2 0 2 4 2021–2022 Washington Capitals NHL 64 10 14 24 44 6 1 1 2 4 2022–2023 Washington Capitals NHL 65 13 12 25 26 – – – – – 2023–2024 Washington Capitals NHL 64 12 10 22 47 4 0 0 0 6 9 kautta yhteensä NHL 500 70 79 149 251 30 4 1 5 24 3 kautta yhteensä AHL 140 23 69 92 93 36 12 13 25 24 4 kautta yhteensä NCAA 154 52 69 121 143 – – – – – Luokka:Yhdysvaltalaiset jääkiekkoilijat Luokka:Washington Capitalsin pelaajat Luokka:Los Angeles Kingsin varaamat pelaajat Luokka:Vuonna 1990 syntyneet Luokka:Elävät henkilöt
Michael Mersch

Michael Mersch (s. 2. lokakuuta 1992) on yhdysvaltalainen uransa lopettanut jääkiekkoilija. Merschin isä Mike on entinen puolustaja, joka pelasi urallaan IHL:ssä. Mersch pelasi juniorina USHL-liigassa, josta Los Angeles Kings varasi hänet vuoden 2011 varaustilaisuudessa. Hän siirtyi varauksen jälkeen pelaamaan yliopistojääkiekkoa Wisconsinin yliopiston. Keväällä 2014 Mersch teki kolmivuotisen tulokassopimuksen Los Angelesin kanssa. Mersch pelasi neljän kauden aikana 17 NHL-ottelua pelaten lähinnä seuran farmijoukkueessa AHL- liigassa. Kesällä 2018 Mersch siirtyi kaksivuotisella sopimuksella Dallas Starsiin. ==Lähteet== Luokka:Kanadalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 1987 syntyneet Luokka:Elävät henkilöt
Urashima Tarō

Urashima Taro on japanilainen kansantarina, joka kertoo 24-vuotiaasta kalastajasta Urashima Tarosta. Hän huomaa kalastaessaan, että ryhmä lapsia kiusaa kilpikonnaa. Hän pelastaa kilpikonnan. Palkinnoksi hyvästä teostaan hän pääsee käymään meren alla lohikäärmejumalan palatsissa. Urashima viettää palatsissa kolme vuorokautta ja saa siellä tapaamaltaan prinsessalta lahjaksi laatikon. Kun Urashima palaa kotiin, talossa, joka hänen kadotessaan oli ollut hänen kotinsa, on vieras mies. Urashima kertoo asuvansa siellä ja esittelee itsensä. Vieras mies sanoo, että hän asuu talossa nykyisin. Hän kertoo tietävänsä, että talossa asui aikanaan Urashima Taro-niminen kalastaja mutta siitä on jo 300 vuotta eikä tuo mainittu Urashima Taro siis enää voi mitenkään olla hengissä. Urashimalle kylässä kiertäessään alkaa selvitä, että mies puhuu totta. Kotitienoolla moni asia on muuttunut eikä hän löydä tuttujaan. Hän kysyy ihmisiltä tuntevatko nämä kalastajan, jonka nimi on Urashima Taro, ja kaikki kertovat kuulleensa Urashima Taro -nimisestä kalastajasta, joka eli kolme vuosisataa sitten. Se, että Urashima viimein ymmärtää, että aika, joka palatsissa meren alla oli kolme päivää, oli hänen kotitienoollaan kolme vuosisataa, saa hänet kauhun valtaan. Kun Urashima avaa prinsessalta lahjaksi saamansa laatikon, hän alkaa ikääntyä ja hetken kuluttua on jo raihnas vanha mies, vaikka hän juuri oli ollut vain 24-vuotias. Vanhennuttuaan näin äkillisesti hän kaatuu maahan kuolleena. Luokka:Sadut Luokka:Satuhahmot
Campitelli

Campitelli on Rooman kymmenes rione, jota ympäröivät luoteessa Sant’Angelo ja Pigna, koillisessa Monti, kaakossa Celio, etelässä San Saba ja lounaassa Ripa. Sen koko on noin 60 hehtaaria, väkiluku 600 ja väestötiheys 1 000 asukasta neliökilometrillä (2013). Koska Campitellin alasta lähes 70 prosenttia sijaitsee arkeologisilla alueilla, se on Rooman harvimmin asuttu rione. Sen alueella sijaitsee kaksi Rooman seitsemästä kukkulasta – Capitolium ja Palatium. Rooman rioneista juuri Campitelli houkuttelee eniten turisteja, sillä sen alueella sijaitsivat Rooman valtakunnan keskeisimmät paikat: Capitolium, Palatium ja Forum Romanum. Capitoliumin laella on Michelangelon suunnittelema Piazza del Campidoglion aukio ja Musei Capitoliniin museoryhmä sekä Rooman kaupungintalona toimiva Palazzo Senatorio. Palatiumia pidetään Rooman syntypaikkana, jossa naarassusi imetti Romulusta ja Remusta. Esihistoriallisten löydösten lisäksi sieltä on löydetty jäänteitä useista keisarillisista palatseista. Forum Romanum oli Rooman valtakunnan tärkein forum, jolla sijainneista rakennuksista ovat parhaiten säilyneet Castorin ja Polluxin temppeli, Julius Caesarin temppeli, Mamertiinien vankila, Curia Julia, Saturnuksen temppeli, Vestan temppeli, Romuluksen temppeli, Tituksen riemukaari, Septimius Severuksen riemukaari sekä Cloaca Maxima, Rooman ensimmäinen viemärijärjestelmä. Campitellin pohjoislaidalla sijaitsee myös valtava Viktor Emanuel II:n monumentti (1885–1911), jonka on arvosteltu peittävän näkymän Capitoliumille ja Forum Romanumille. == Rajat == Campitellin rajat suhteessa naapurikaupunginosiin ovat seuraavat: * Sant’Angelo: Via del Teatro di Marcello → Via Montanara → Piazza di Campitelli → Via Cavalletti → Via dei Delfini → Piazza Margana → Via Margana → Via dell’Aracoeli * Pigna: Via di San Marco → Piazza di San Marco * Monti: Via dei Fori Imperiali * Celio: Via di San Gregorio * Ripa: Via dei Cerchi → Via di San Teodoro → Via dei Fienili → Piazza della Consolazione → Vico Jugario File:Palazzo.senatorio.rome.arp.jpg|Palazzo Senatorio File:0 Cortile dei Conservatori - Musei Capitolini - Rome (1).JPG|Palazzo dei Conservatori File:2014-03-29 Altare della Patria.jpg|Viktor Emanuel II:n monumentti File:0 Domus Augustana (1).JPG|Domus Augustana, Palatium File:Foro romano dal campidoglio 01.JPG|Forum Romanum File:Basilica Constantine Maxentius Forum Romanum Rome.jpg|Maxentiuksen basilika, Forum Romanum == Lähteet == == Aiheesta muualla == Luokka:Rooman kaupunginosat
Viipurin saksalainen seurakunta

thumb|Viipurin saksalaisen seurakunnan rakentama Pietari-Paavalin kirkko. Viipurin saksalainen seurakunta (, ) oli Viipurissa toiminut saksalainen luterilainen seurakunta, joka perustettiin vuonna 1743. Se lakkautettiin virallisesti muiden luovutettujen alueiden seurakuntien tavoin vuonna 1950. Seurakunnasta on myös käytetty nimitystä ruotsalais-saksalainen seurakunta. Saksalaisia oli Viipurin väestöstä parhaimmillaan noin 12 % aivan 1800-luvun alkupuolella. Vuonna 1939 heitä oli kaupungin vajaasta 80 000 asukkaasta noin 900.Saksalainen vaikutus Wiipurissa VirtuaaliViipuri 1939. Viitattu 30.11.2014. Ruotsin kuningatar Kristiina antoi luvan saksankielisen seurakunnan perustamiselle Viipuriin jo vuosina 1636 ja 1651. Lopulta se toteutui vasta 1743, kaupungin ollessa osa Venäjän keisarikuntaa, jolloin saksalainen seurakunta erotettiin Viipurin maa- ja kaupunkiseurakunnasta. Oman kirkon seurakunta sai vuonna 1799, kun se rakensi Paraatikentän laidalle Pietari–Paavalin kirkon. Samaa kirkkoa käyttivät myös Viipurin ruotsinkieliset. Saksalaisella seurakunnalla oli kaupungin muiden seurakuntien tavoin oma hautausmaa-alue Sorvalin ja Ristimäen hautausmailla.Repo, Leena: ”Hautausmaiden historiaa Viipurissa” Viipurin kaupunki. Viitattu 30.11.2014. Vuonna 1906 maa- ja kaupunkiseurakunta jaettiin kolmeen osaan, joista yksi oli Viipurin kaupungin ruotsalainen seurakunta. Se jatkoi läheistä yhteistyötä saksalaisen seurakunnan kanssa, Pietari-Paavalin kirkon lisäksi myös kirkkoneuvoston ja taloudenhoidon muodossa.Viipurin kaupungin ruotsalainen seurakunta Suomen Sukututkimusseura. Viitattu 30.11.2014. Vuonna 1932 ne rakensivat yhteisen seurakuntatalon. == Lähteet == *Viipurin saksalainen seurakunta Suomen Sukututkimusseura ===Viitteet=== Luokka:Luovutettujen alueiden evankelis-luterilaiset seurakunnat Luokka:Viipurin historia Luokka:Uskonto Viipurissa
Store Trolltind

Store Trolltind on Skandien Trolltindene-vuoristoon kuuluva vuorenhuippu Rauman kunnassa, Norjassa. Huipun korkeus merenpinnan tasosta on 1 788 metriä. Huipun itäpuolella on Romsdalenin laakso ja sen lähellä sijaitsee myös tunnettu ”peikonseinä”, Trollveggen, joka on tiettävästi eräs korkeimmista pystysuorista vuorenseinämistä. == Lähteet == Luokka:Rauma (Norja) Luokka:Møren ja Romsdalin läänin vuoret Luokka:Skandit
Harmaavatsaorneero

Harmaavatsaorneero (Automolus infuscatus) on orneeroiden heimoon kuuluva eteläamerikkalainen varpuslintu. ==Levinneisyys== Harmaavatsaorneeroa tavataan Boliviassa, Brasiliassa, Ecuadorissa, Guyanassa, Kolumbiassa, Perussa, Ranskan Guayanassa, Surinamessa ja Venezuelassa. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Lehtiorneerot
Valkosilmäorneero

Valkosilmäorneero, aikaisemmalta nimeltään valkosilmälehvälintu (Automolus leucophthalmus) on orneeroiden heimoon kuuluva varpuslintu. == Levinneisyys == Valkosilmäorneeroa tavataan Argentiinassa, Brasiliassa ja Paraguayssa . Lajia on kuvattu melko yleiseksi, ja se on luokiteltu elinvoimaiseksi. == Lähteet == Luokka:Lehtiorneerot
Isolehtiorneero

Isolehtiorneero (Automolus melanopezus) on orneeroiden heimoon kuuluva varpuslintu. ==Levinneisyys== Isolehtiorneeroa tavataan Boliviassa, Brasiliassa, Ecuadorissa, Kolumbiassa ja Perussa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Lehtiorneerot
Tepuilehtiorneero

Tepuilehtiorneero (Syndactyla roraimae) eli aiemmalta nimeltään tepuinlehtiorneero on orneeroiden heimoon kuuluva varpuslintu. ==Levinneisyys== Tepuilehtiorneeroa tavataan Brasiliassa, Guayanassa ja Venezuelassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Pensasorneerot
Tummaorneero

Tummaorneero (Clibanornis rubiginosus) on orneeroiden heimoon kuuluva varpuslintu. ==Levinneisyys== Tummaorneeroa tavataan laajalla alueella Meksikossa, Keski-Amerikassa ja Etelä-Amerikan luoteis- ja pohjoisosissa. Lajin populaation arvioidaan olevan 500 000–4 999 999 yksilöä, ja sen kanta on vakaa. Laji on luokiteltu elinvoimaiseksi. ==Lähteet== Luokka:Ruso-orneerot
Oranssisilmäorneero

Oranssisilmäorneero (Automolus rufipileatus) on orneeroiden heimoon kuuluva varpuslintu. ==Levinneisyys== Oranssisilmäorneeroa Boliviassa, Brasiliassa, Ecuadorissa, Guayanassa, Kolumbiassa, Perussa, Ranskan Guayanassa, Surinamessa ja Venezuelassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Lehtiorneerot
Linnoittaminen

Linnoittaminen on sodankäyntiin kuuluva vaihe, jossa linnoitteiksi kutsuttuja rakenteita rakentamalla ja yksittäisen sotilaan suojautumis- ja kaivautumistoimenpiteillä luodaan suojaa vihollisen tulenkäyttöä vastaan. Esimerkkejä linnoittautumisessa rakennetuista rakenteista ovat juoksuhauta, potero ja pesäke. Linnoittamisrakenteet suojaavat tyypillisesti suora- ammuntatulelta ja kranaatti-iskuilta. Myös ase voidaan linnoittaa, esimerkiksi kranaatinheitin. Linnoittamisella voidaan suojata miehistöä, aseita, varusteita ja ampumatarvikkeita (a-tarvikkeita). Luokka:Taistelutaktiikat Luokka:Seulonnan keskeiset artikkelit
San Francisco sourdough

San Francisco sourdough on San Franciscolle ominainen taikinajuuresta tehty leipä. San Francisco sourdoughin historia ulottuu Kalifornian kultaryntäykseen 1800-luvun puolivälissä. San Francisco sourdough voi esiintyä patongin muodossa. San Franciscossa moni leipomo tarjoaa sourdoughia, mm. Boudin Bakery, joka on tarjonnut sourdoughia vuodesta 1849. Luokka:Leivät
Pastrami

Pastrami eli suolaliha on leikkele, joka valmistetaan yleisimmin naudanlihasta, mutta myös sianlihasta, lampaanlihasta tai esimerkiksi kalkkunanlihasta. Pastramia käytetään voileipien välissä. Sana pastrami tulee romanian kielen sanasta pastramă, joka vuorostaan tulee kreikan kielen sanoista παστραμάς/παστουρμάς, jotka ovat laina turkin kielen sanasta pastırma. Turkinkielinen nimi pastırma tulee sanasta bastırma, joka tarkoittaa puristettua lihaa.Oxford English Dictionary, 3rd Edition, 2005, s.v. 'pastrami' == Lähteet == Luokka:Elintarvikkeet Luokka:Yhdysvaltalainen keittiö
Understanding Markov Chains

Understanding Markov Chains on Nicolas Privaultin kirjoittama, Springerin Springer Undergraduate Mathematics Series-sarjassa vuonna 2013 julkaisema kirja. Kirjan aiheena Markovin ketjut, näiden alkeet ja sovellukset. Kirja käsittelee sekä diskreettiä että aikajatkuvaa Markovin ketjua. Kirja esittelee myös Markovin ketjun sovelluksia. ==Lähteet== Luokka:Kirjat matematiikasta
Housujärvi (Ulvila)

Housujärvi on Satakunnassa Ulvilassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen. == Maantiede == Järvi on 200 metriä pitkä ja 50 metriä leveä pikkujärvi, joka sijaitsee Sääksjärvestä noin 2 kilometriä luoteeseen. Se laskee 2,1 kilometriä pitkää Liesiojaa myöten Sääksjärveen. Järven rannat ovat soista metsämaastoa, eikä sen rannalla ole rakennuksia. Sen lähelle tulee metsätie. == Historiaa == Vuoden 1855−56 Kalmbergin kartastossa järven nimenä oli "Hausjärvi". == Katso myös == Sääksjärven alueeseen kuuluu Sääksjärven ympäristön järvet ja ojat. * Sääksjärven alueen muita vesistöjä: Sääksjärvi, Matinjärvi, Kolmikoura, Kannusjärvi, Haukijärvi ja Sammakkalahti Rukajoki laskee Sääksjärveen, mutta sitä kohdellaan omana valuma-alueenaan. * Rukajoen valuma-alueen vesistöjä: Lutajärvi ja Lutalammi == Lähteet == Luokka:Kullaan järvet Luokka:Sääksjärven alue (Kauvatsanjoen valuma-alue)
Kannusjärvi (Kokemäki)

Kannusjärvi on Satakunnassa Kokemäellä ja Ulvilassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen. == Maantiede == Järven pinta-ala on 5,7 hehtaaria ja sen pituus on 300 metriä ja leveys 200 metriä. Järven luusua sijaitsee järven etelärannalla, josta saa alkunsa 1,5 kilometriä pitkä laskuoja Sääksjärven Vanhanpirtinlahteen. Kannusjärveen laskee muutama metsäoja. Järven rantaviiva on 1,1 kilometriä pitkä ja ranta on pääosin avosuota. Rannolla ei ole rakennuksia ja järven lähelle johtaa kaksi metsätietä yhdystieltä 12938. Kokemäen ja Ulvilan raja kulkee järven yli niin, että suurin osa kuuluu Kokemäelle. == Historiaa == Vuoden 1855−56 Kalmbergin kartastossa järven koko oli suurempi ja sen rantaviiva erimuotoinen. Järven vedenpintaa on ilmeisesti laskettu. == Lähteet == Luokka:Sääksjärven alue (Kauvatsanjoen valuma-alue) Luokka:Kullaan järvet Luokka:Kauvatsan järvet
Bibliothèque du cinéma François-Truffaut

Bibliothèque du cinéma François-Truffaut on Pariisissa Forum des Halles -ostoskeskuksessa sijaitseva elokuva-aiheinen kirjasto. Kirjastossa on lainattavissa yli 25 000 elokuva-aiheista kirjaa sekä noin 12 000 DVD:tä. Kirjastossa on myös oma elokuvasali, jossa näytetään elokuvia maksutta. Lisäksi kirjastossa järjestetään aiheeseen liittyviä luentoja ja tapahtumia. == Lähteet== Luokka:Ranskan kirjastot Luokka:Ranskan elokuva
Sammakkalahti (Kokemäki)

Sammakkalahti on Satakunnassa Kokemäellä sijaitseva lampi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen. == Maantiede == Järven pinta-ala on 2,9 hehtaaria ja sen pituus on 400 metriä ja leveys 100 metriä. Järven luusuassa oleva lyhyt oja sijaitsee Sääksjärveä ja Sammakkalahtea erottavalla kannaksella. Vaikka sen nimessä esiintyy sana lahti, on se kuitenkin järvi. Erikoisuutena on siinä oleva suuri siirtolohkareiden määrä, joka haittaa veneilyä suuresti. Siihen laskee Haukijärvestä alkunsa saava oja. Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Sammakkalahdessa ei ole loma-asuntoja, vaikka niitä on muutoin paljon Sääksjärvellä. == Lähteet == Luokka:Kokemäen järvet Luokka:Sääksjärven alue (Kauvatsanjoen valuma-alue) Luokka:Kauvatsa
Lutalammi

Lutalammi on Satakunnassa Porissa ja entisessä Laviassa Saarijärvellä sijaitseva lampi, joka kuuluu Kokemäenjoen vesistön Kauvatsanjoen valuma- alueen Rukajoen valuma-alueeseen. Lampi sijaitsee 10 kilometriä Sääksjärvestä pohjoiseen, jonne se laskee Rukajoen kautta. == Maantiede == Lammen pinta-ala on 1,1 hehtaaria ja sen pituus on 200 metriä ja leveys 100 metriä. Sen luusua sijaitsee järven pohjoisrannalla, josta saa alkunsa 2,5 kilometriä pitkä Hanhioja, joka yhtyy Lutajärveltä laskevaan ojaan. Tämä oja yhtyy alempana kuivatetun Kivijärven jälkeen Rukajokeen, joka laskee Sääksjärveen. Lammen rantaviiva on 0,5 kilometriä pitkä ja ranta on pääosin ojitettua metsäistä suota, joka sijaitsee keskellä suurta Lutanevan, Ekruutinsuon ja Rekikeitaan muodostamaa suoaluetta. == Lähteet == Luokka:Lavian järvet Luokka:Kauvatsanjoen valuma-alue
Kuvaryhmä

Kuvaryhmä tarkoittaa matematiikassa sellaista ryhmää H, joka on ryhmän G kuva jossakin homomorfismissa h.http://users.jyu.fi/~laurikah/Algebrajatko.pdf ==Lähteet== Luokka:algebra
Lutajärvi

Lutajärvi on Satakunnassa Porissa ja entisessä Laviassa Saarijärvellä sijaitseva järvi, joka kuuluu Kokemäenjoen vesistön Kauvatsanjoen valuma- alueen Rukajoen valuma-alueeseen. == Maantiede == Järven pinta-ala on 32,8 hehtaaria ja sen pituus on 1,6 kilometriä ja leveys 300 metriä. Järven luusua sijaitsee järven etelärannalla, josta saa alkunsa 17,6 kilometriä pitkä laskuoja. Se laskee Sääksjärveen pääasiassa Rukajoen nimisenä. Järveen laskee vain muutama oja. Läheinen Vähä Lutajärvi kuuluu Harjunpäänjoen valuma- alueeseen. Järven rantaviiva on 5,1 kilometriä pitkä ja ranta on pääosin moreeni- ja kalliopohjaista metsämaastoa. Vain Sammalnokan pitkä lahti on suota. Rannoilla on runsaasti loma-asuntoja ja yksi tila. Järvelle pääsee Kullaan ja Mustajoen yhdistävältä tieltä. == Lähteet == Luokka:Lavian järvet Luokka:Kauvatsanjoen valuma-alue
Café des 2 Moulins

Café des 2 Moulins on kahvila Pariisin Montmartressa. Kahvila tuli tunnetuksi elokuvasta Amélie, jossa elokuvan päähenkilö työskentelee kahvilassa tarjoilijana. == Lähteet== == Aiheesta muualla == Luokka:Pariisin rakennukset ja rakennelmat Luokka:Kahvilat Luokka:Ranskalaiset yritykset
Lansing–Ishii-sopimus

Lansing–Ishii-sopimus viittaa Yhdysvaltojen ja Japanin välillä 2. marraskuuta 1917 vaihtamiin nootteihin, jotka tähtäsivät maidenvälisen kilpailun lopettamiseen Kiinassa. Nimensä se sai Yhdysvaltojen ulkoministeri Robert Lansingin ja Japanin erikoislähettiläis Ishii Kikujirōn mukaan. ==Sopimus== Lansing–Ishii-sopimuksella sovittiin kolmesta pääaiheesta. # Yhdysvallat tunnusti, että Japanilla oli erityisintressejä Kiinan suhteen. # Yhdysvallat ja Japani totesivat, ettei kumpikaan loukkaisi Kiinan itsenäisyyttä tai sen alueellista koskemattomuutta. # Molemmat valtiot suostuivat noudattamaan avoimien ovien politiikkaa kaupan suhteen Kiinassa. ==Sopimuksen tausta== Lansing–Ishii-sopimuksen taustalla oli Yhdysvaltojen halu turvata yhteytensä Kiinan markkinoille muiden suurvaltojen, kuten Yhdistyneen kuningaskunnan, Ranskan, Saksan Venäjän ja Japanin jakaessa Kiinaa omiin vaikutusalueihinsa. Avoimien ovien kauppapolitiikka, eli tasavertaisia kauppaoikeuksia kaikille maille Kiinassa, alkoi ajaa Yhdysvaltojen silloinen ulkoministeri John Hay vuosina 1899-1900. Tämän johdosta hän lähetti asiaan liittyneille suurvalloille diplomaattisia nootteja, mutta ne eivät olleet näitä sitovia, eikä niillä ollut juurikaan vaikutusta. Yhdysvallat jatkoi kuitenkin ajatuksen ajamista Hayn jälkeenkin. Erityisen vaikeiksi Yhdysvaltojen välit muuttuivat Japanin kanssa, jonka uskottiin olevan eurooppalaisia valtioita suurempi uhka. Vuoteen 1908 mennessä alettiin jo huhuta maiden välisen sodan syttymisestä. Välien kiristymisen päättämiseksi solmittiin samana vuonna Root–Takahira- sopimus, jossa sovittiin paljolti samoista asioista myöhemmän Lansing–Ishii- sopimuksen kanssa. ==Sopimuksen solmiminen== Yhdysvaltojen ja Japanin välit kiristyivät jälleen ensimmäisen maailmansodan myötä, vaikka molemmat taistelivat ainakin nimellisesti samalla puolella. Tähän vaikutti etenkin Japanin Kiinalle esittämät 21 vaatimusta tammikuussa 1915, joilla Japani sai Kiinalta huomattavia taloudellisia ja poliittisia myönnytyksiä. Woodrow Wilsonin hallinto yritti lieventää maiden välejä keskustelujen kautta. Japanin erikoislähettiläs Ishii Kikujirō tuli kahden kuukauden matkalle Yhdysvaltoihin, joka päättyi nootteihin hänen ja Robert Lansingin välillä. Nooteilla virallistettiin aikaansaatu sopimus. Sopimus hidastikin maiden välien kiristymistä, mutta pian alkoi muodostua uusia ongelmia. Sopimuksen mitätöi vuonna 1923 Warren Harding hallinto. Japanin ja Yhdysvaltojen kiristyneet välit johtivat sittemmin maiden väliseen välienselvittelyyn toisessa maailmansodassa. ==Lähteet== Luokka:1900-luvun kansainväliset sopimukset Luokka:1917 Luokka:Japanin keisarikunta Luokka:Yhdysvaltain poliittinen historia Luokka:Japanin ja Yhdysvaltain suhteet
Miscanthus junceus

Miscanthus junceus on heinäkasveihin kuuluva kasvilaji, jota kasvaa keskisen ja eteläisen Afrikan joenvarsilla, kosteikoilla ja soilla. Se on mätästävä, ja sen korsi on 1–3 metriä korkea. == Kuvaus == Miscanthus junceus on mätästävä kasvi, jonka korsi on 1–3 metriä pitkä ja pysty. Lehtilavat ovat 50–100 senttimetriä pitkiä ja 1–3 millimetriä leveitä. Lavat ovat liereitä ja niiden kärki on pitkäsuippuinen. Kukinto on röyhy. Röyhyt ovat 20–50 senttimetriä pitkiä, ja niiden päässä olevat tertut ovat 2–10 senttimetriä pitkiä. Tähkylät kasvavat pateittain, ja kypsät tähkylät ovat perällisiä. Tähkylät ovat 3–5 millimetriä pitkiä. == Levinneisyys ja elinympäristö == Miscanthus junceus kasvaa keskisessä ja eteläisessä Afrikassa Kongon demokraattisesta tasavallasta etelään. Sitä kasvaa aina vesien läheisyydessä, joentörmillä, matalilla kosteikoilla ja soilla. Sen kasvualustana on useimmiten hiekkaiset maaperät 700–1 400 metrin korkeudessa. Okavangon suistossa se on pysyvien vesien yleisin kasvi. Lisäksi se on valtakasvi esimerkiksi Mpumalangan hiekkaisen Highveld-alueen matalissa vesissä. == Lähteet == junceus
Sofia Henriksson

Sofia Henriksson (s. 20. helmikuuta 1994) on ruotsalainen maastohiihtäjä, joka edustaa Piteå Elit Skidklubbia. Maastohiihdon maailmancupissa Henriksson kilpaili ensimmäisen kerran Kuusamossa marraskuussa 2014 sijoittuen 10 kilometrin perinteisen hiihtotavan kilpailussa 12:nneksi. Kymmenen parhaan joukkoon hän sijoittui ensimmäisen kerran joulukuussa 2014 oltuaan yhdeksäs Davosin 10 kilometrin perinteisen hiihtotavan kilpailussa. Liberecin nuorten talviolympiafestivaaleilla 2009 Henriksson voitti kultaa 7,5 kilometrin perinteisen kilpailussa, hopeaa perinteisen sprintissä ja pronssia 5 kilometrin vapaan kilpailussa. Junioreiden MM-kilpailuissa Erzurumissa 2012 Henriksson kuului hopeaa saavuttaneeseen Ruotsin viestijoukkueeseen. Liberecissä 2013 hän oli kultaa voittaneessa Ruotsin viestijoukkueessa kuten myös vuonna 2014 Val di Fiemmessä, jossa hän saavutti sen lisäksi hopeaa 5 kilometrin perinteisen hiihtotavan kilpailussa. == Lähteet == Luokka:Ruotsalaiset maastohiihtäjät Luokka:Vuonna 1994 syntyneet Luokka:Elävät henkilöt
Beram Kayal

Beram Kayal (usein myös muodossa Biram Kayal; ; s. 2. toukokuuta 1988 Jadeidi) on israelilainen jalkapalloilija, joka edustaa kotimaassaan Bnei Sakhninia. Oikeajalkainen Kayal on pelipaikaltaan keskikenttäpelaaja. Hän pelaa myös Israelin jalkapallomaajoukkueessa. == Ura == === Seurajoukkueura === Kayalin kasvattajaseura on hänen kotimaansa Maccabi Haifa, jota hän edusti pääsarjassa vuodet 2006–2010. Israelissa Kayal voitti kahdesti kotimaansa mestaruuden ja kerran Toto Cupin. Kesällä 2010 Kayal siirtyi Skotlannin Valioliigan Celtic FC:hen. Celticissä Kayal pelasi Mestareiden liigaa sekä voitti Skotlannin mestaruuden neljästi: kausina 2011–2012, 2012-2013, 2013-2014 sekä 2014–2015, jolloin tosin jätti seuran kesken kauden. Skotlannin Cupin hän voitti 2011 ja 2013. Ensimmäisen maalinsa Mestareiden liigassa Kayal iski lokakuussa 2013 AFC Ajaxin verkkoon. Kauden 2010–2011 jälkeen hänet valittiin Skotlannin Valioliigan tähdistöön. Yhteensä Kayal pelasi Celticissä 86 liigaottelua tehden kaksi maalia. Tammikuussa 2015 Kayal siirtyi Englannin mestaruussarjan Brighton & Hove Albioniin. Hän pelasi kahden ja puolen kauden aikana 83 mestaruussarjaottelua ja onnistui kolme kertaa maalinteossa. Kaudesta 2017–2018 lähtien Brighton on pelannut Valioliigassa, jossa Kayal on tehnyt 37 ottelussa yhden maalin. Syyskaudella 2019 hän pelasi kuusi mestaruussarjaottelua lainasopimuksella Charltonissa. === Maajoukkueura === Lähes kaikkia Israelin nuorten maajoukkueita edustanut Kayal debytoi Israelin jalkapallomaajoukkueessa syyskuussa 2008 MM-karsintaottelussa Sveitsiä vastaan. Ensimmäisen maajoukkuemaalinsa Kayal teki Latviaa vastaan vuonna 2011 EM-karsintaottelussa ja toisen maalinsa Kansojen liigan ottelussa Skotlantia vastaan marraskuussa 2018. Hän on pelannut 45 maaottelua. == Lähteet == * * http://www.national-football-teams.com/player/27420/Biram_Kiyal.html Luokka:Israelilaiset jalkapalloilijat Luokka:Vuonna 1988 syntyneet Luokka:Elävät henkilöt
United in Regret

United in Regret on yhdysvaltalaisen teknisen death metal -yhtye Arsisin toinen studioalbumi. Se julkaistiin vuonna 2006 levymerkillä Willowtip Records. == Kappaleet == # # # # # # # # # == Kokoonpano == * James Malone – laulu, kitara * Mike Van Dyne – rummut * Noah Martin – bassokitara \+ * Emil Werstler – kitara (kappale "The Things You Said") ;Tuotanto * Eyal Levi – tuottaja, äänittäjä, miksaaja * Mark Riddick – grafiikka * Brett Portzer – äänittäjä * Scott Hull – masteroija * Reagan Wexler – avustava äänittäjä == Arvostelut == * AllMusic: AllMusic review == Lähteet == == Aiheesta muualla == * United in Regret discogs.com -sivustolla * Luokka:Vuoden 2006 albumit Luokka:Arsisin albumit
Physenaceae

Physenaceae on parilajinen, koppisiemenisten Caryophyllales-lahkoon kuuluva madagaskarilainen kasviheimo. == Tuntomerkit == Kasvit ovat melko vaatimattoman oloisia puita tai pensaita, joiden lehtiasento on kaksirivinen. Lehdet ovat yksinkertaisia, korvakkeettomia ja nahkeita. Kukat ovat yksineuvoisia ja kasvit kaksikotisia. Kukinto sijaitsee lehtihangassa ja on terttumainen. Kukat ovat pitkäperäisiä ja niissä on viidestä yhdeksään kehälehteä. Hedekasvin kukissa on 8–25, tavallisesti 10–14 hedettä, joiden ponnet ovat palhoja selvästi pidempiä ja palhot lankamaisia. Emikukissa on kahden yhteenkasvaneen emilehden muodostama kehänalainen sikiäin, jonka väliseinät ovat epätäydellisiä, ja jossa on neljä luokkimaisesti taipunutta ja pitkävartista siemenaihetta; vartalot ovat pitkiä. Hedelmä on rakkomainen; siinä on kookas ja endospermitön siemen, jonka alkion lehdet ovat erikokoiset. == Levinneisyys == Heimo kasvaa Madagaskarillahttp://www.mobot.org/mobot/research/apweb/maps/physenaceaemap.gif. == Luokittelu == Physenaceae-heimossa on vain yksi kaksilajinen suku, Physena. Se on läheistä sukua toiselle madagaskarilaiselle ja yhden suvun käsittävälle heimolle Asteropeiaceae. Cronquist (1981) vei Physenaceae-heimon Urticales- lahkoon (mm. nokkoskasvit), jota hän piti norkkokasveina eli alaluokan Hamamelididae edustajana. Takhtajanin (1997) mielestä heimo kuului Dilleniidae-alaluokkaan omana lahkonaan (Physenales). Physena-lajit ovat:http://www.theplantlist.org/tpl1.1/search?q=physena * Physena madagascariensis Steud. * Physena sessiliflora Tul. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * kuvia: rakkomainen hedelmä http://www.efloras.org/florataxon.aspx?flora_id=12&taxon;_id=125298, P. madagascariensis http://www.efloras.org/florataxon.aspx?flora_id=12&taxon;_id=220010402, P. sessiliflora http://www.efloras.org/florataxon.aspx?flora_id=12&taxon;_id=250069973 Luokka:Caryophyllales Luokka:Kasviheimot
Nicole Agnelli

Nicole Agnelli (s. 25. helmikuuta 1992) on italialainen alppihiihtäjä, joka edustaa A.S.D. Caspoggiota. Alppihiihdon maailmancupissa Agnelli kilpaili ensimmäisen kerran Courchevelin pujottelussa joulukuussa 2013. Ensimmäiset maailmancupin pisteensä hän saavutti Åren suurpujottelussa maaliskuussa 2014 oltuaan 21:s. Parhaimmillaan hän on sijoittunut maailmancupissa 17:nneksi Kühtain suurpujottelussa joulukuussa 2014. == Lähteet == Luokka:Italialaiset alppihiihtäjät Luokka:Vuonna 1992 syntyneet Luokka:Elävät henkilöt
Mathematics for Finance

Mathematics for Finance on Marek Capińskin ja Tomasz Zastawniakin kirjoittama ja Springerin kustantama, Springer Undergraduate Mathematics Series-sarjaan kuuluva kirja. Kirja toimii johdantona talousmatematiikkaan. Kirja on julkaistu vuonna 2011. Esitietoina oletetaan perustiedot todennäköisyyslaskennasta ja analyysista. ==Lähteet== Luokka:Kirjat matematiikasta
Dicronocephalus

Dicronocephalus on lehtisarvisiin kuuluva kovakuoriaissuku. == Lajeja == * Dicronocephalus adamsi * Dicronocephalus bourgoini * Dicronocephalus bowringi * Dicronocephalus chantrainei * Dicronocephalus dabryi * Dicronocephalus shimomurai * Dicronocephalus uenoi * Dicronocephalus wallichi * Dicronocephalus yui == Aiheesta muualla == * Dicronocephalus (Genus), ZipcodeZoo.com * Dicronocephalus, Animal Diversity Web, University of Michigan / Museum of Zoology Luokka:Lehtisarviset
Macarthuria

Macarthuria on koppisiemenisten Caryophyllales-lahkoon kuuluva kasvisuku, joka kuuluu mahdollisesti Limeaceae-heimoon tai omaan Macarthuriaceae-heimoonsa. == Tuntomerkit == Suvun lajit ovat enemmän tai vähemmän jäykkävartisia ja -oksaisia pensaita, joiden sekundaarinen paksuuskasvu on tavallisuudesta poikkeava. Lehdet ovat kierteisesti, ja ainakin osa niistä on surkastunut suomuiksi. Kukat ovat pieniä, ja niissä on viisi verholehtimäistä ja joskus myös viisi terälehtimäistä kehälehteä, jotka kiinnittyvät heteiden yhteenkasvettumana muodostuneen putken tyveen. Heteitä putkessa on kahdeksan. Sikiäin on kehänalainen ja yhdislehtinen, tavallisesti kolmen, harvoin neljästä seitsemään emilehden muodostama, ja sisältää yhdestä kolmeen siemenaihetta kutakin emilehteä kohden. Hedelmä on nahkea selkäluomainen rakokota, ja siemenissä on vaippa eli arillus, joka houkuttelee muurahaisia toimimaan siementen levittäjinä.Stevens 2001, viittaus 30.11.2014 == Levinneisyys == Suku kasvaa siellä täällä Australian rannikkoalueilla erityisesti Lounais- Australiassahttp://www.mobot.org/mobot/research/apweb/maps/Macarthuria.gif. == Luokittelu == Macarthuria-sukuun kuuluu kymmenen lajia. Suku on aiemmin yhdistetty Limeaceae- tai Molluginaceae-heimoon. Suvun lajit:http://www.theplantlist.org/tpl1.1/search?q=macarthuria * Macarthuria apetala Harv. * Macarthuria australis Hügel ex Endl. * Macarthuria complanata E.M.Ross * Macarthuria ephedroides C.T.White * Macarthuria foliosa Preiss. ex Steud. * Macarthuria georgeana Keighery * Macarthuria intricata Keighery * Macarthuria keigheryi Lepschi * Macarthuria neocambrica F.Muell. * Macarthuria vertex Lepschi == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Macarthuria keigheryi-lajin kuvia: https://florabase.dpaw.wa.gov.au/browse/profile/17106 Luokka:Caryophyllales
Maryna Antsybor

Maryna Mykolajivna Antsybor (; s. 10. lokakuuta 1987) on ukrainalainen maastohiihtäjä. Maastohiihdon maailmancupissa Antsybor kilpaili ensimmäisen kerran Kuusamossa joulukuussa 2007. Maailmancupin pisteille hän pääsi ensimmäisen kerran joulukuussa 2007 oltuaan Rybinskin 15 kilometrin vapaan hiihtotavan yhteislähtökilpailussa 28:s. Parhaimmillaan hän on sijoittunut 19:nneksi Liberecin 7,6 kilometrin vapaan hiihtotavan kilpailussa helmikuussa 2008. Sapporon MM-kilpailuissa 2007 Antsybor sijoittui 35:nneksi 10 kilometrin vapaan hiihtotavan kilpailussa. Liberecin MM-kilpailuissa 2009 hän oli parhaimmillaan 30:s 30 kilometrin vapaan hiihtotavan yhteislähtökilpailussa. Vancouverin olympialaisissa 2010 Antsybor oli 37:s 10 kilometrin vapaan hiihtotavan kilpailussa. Oslon MM-kilpailuissa 2011 hän sijoittui parhaimmillaan 40:nneksi 30 kilometrin vapaan kilpailussa. Val di Fiemmen MM- kilpailuissa 2013 hän oli parhaimmillaan 47:s 15 kilometrin yhdistelmäkilpailussa. Sotšin olympialaisissa 2014 hän sijoittui vapaan hiihtotavan sprintissä 34:nneksi, 30 kilometrin vapaan hiihtotavan yhteislähtökilpailussa 35:nneksi ja 15 kilometrin yhdistelmäkilpailussa 48:nneksi. == Lähteet == Luokka:Ukrainalaiset maastohiihtäjät Luokka:Vuonna 1987 syntyneet Luokka:Elävät henkilöt
Dougouténé II

Dougouténé II on maalaiskunta Moptin alueen Koron piirissä Malissa. Sen keskuskylä Andiagana sijaitsee Gondo-Sénon tasangolla 43 kilometriä Korosta lounaaseen. Kunnassa on 20 100 asukasta (vuonna 2009). Dougouténé II:n kunta rajoittuu pohjoisessa Koron piirin Pel Maoudén ja idässä Dougouténé I:n, etelässä Bankassin piirin Bayen ja Koulongon Habé sekä lännessä Soubalan ja Bankassin kuntiin. Seutu kuuluu Sahelin vyöhykkeeseen. Kuntaan kuuluu 20 kylää. Asukkaat ovat dogoneja, fulbeja ja moseja. Heistä 90 % on muslimeja ja loput kristittyjä ja animisteja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, maapapu, lehmänpapu, seesami ja fonio. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja. Kunnan liikenneyhteydet ovat heikot. Palveluihin kuuluvat kuusi alakoulua, koraanikoulu ja terveysasema. ==Lähteet== Luokka:Koron piiri Luokka:Malin kunnat
Sibila

Sibila on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella 75 kilometriä Ségousta maanteitse koilliseen. Kunnassa on 19 200 asukasta (vuonna 2009). Sibilan kunta rajoittuu idässä Ségoun piirin Dioron, etelässä Farakou Massan ja lännessä Sansandingin sekä pohjoisessa Nionon piirin Pogon ja Macinan piirin Kolongon kuntiin. Kuntaan kuuluu 15 kylää. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi ja riisi. Kotieläimiä ovat naudat, lampaat ja vuohet. Palveluihin kuuluvat viisi koulua, koulutus- ja kehittämiskeskus (CED) sekä terveysasema. ==Lähteet== Luokka:Malin kunnat Luokka:Ségoun piiri
Moldovan tasavallan sosialistipuolue

Moldovan tasavallan sosialistipuolue (PSRM) () on moldovalainen, venäläismielinen puolue. Moldovan tasavallan sosialistipuolueen puheenjohtajana toimii maan aiempi kauppa- ja talousministeri, taloustieteiden tohtori ja Moldovan tullin johtajana kenraalimajurin arvolla työskennellyt Igor Dodon. Puolueen edeltäjänä oli Moldovan sosialistipuolue (SPM), joka perustettiin 11. elokuuta 1992. Vuoden 1994 parlamenttivaaleihin se osallistui vaaliliitossa, joka sai 28 edustajapaikkaa. Vuosina 1994–1996 SPM oli maansa hallituksessa. Puolue jakaantui kahdeksi ryhmäksi vuonna 1996. Kesäkuussa 1997 perustettiin Eduard Smirnovin, Veronica Abramciucin ja Valentin Krilovin johdolla Moldovan tasavallan sosialistipuolue. Se on rekisteröity 6. elokuuta 1997. Vuosina 2005–2011 puolue tunnettiin nimellä Moldovan sosialistipuolue "Äiti synnyinmaa" (Partidul Socialiştilor din Moldova «Patria-Rodina», PSMPR tai PSRM).Party of Socialists of the Republic of Moldova (PSRM) Moldovan 101 edustajan parlamentissa puolueella oli kaudella 2010–2014 neljän edustajan ryhmittymä, joka syntyi joidenkin, alkujaan Moldovan kommunistipuolueen (PCRM) ryhmään kuuluneiden kansanedustajien erotessa vaalien 2010 jälkeisestä 42 edustajan ryhmittymästä. Moldovassa järjestettiin parlamenttivaalit 30. marraskuuta 2014. Osa vaaleja edeltäneistä syksyn 2014 mielipidekyselyistä ennakoi puolueen saattavan ylittää parlamenttivaalien kuuden prosentin vaalikynnyksen. Toisten mukaan Moldovan tasavallan sosialistipuolue jäisi vaalikynnyksen alle. Vaalimainoksissa Venäjä-myönteisen, ja Moldovan integroitumista Euraasiaan ajavat sosialistipuolueen edustajat esiintyivät neuvottelupöydässä Putinin kanssa. Venäjän presidentti on avoimesti ilmoittanut tukensa puolueelle. Itse vaalissa puolue sai yli 20 % äänistä ja nousi suosituimmaksi puolueeksi. Se sai 24 parlamentin 101 paikasta. == Lähteet == == Aiheesta muualla == *Puolueen verkkosivut (socialistii.md) *Tribuna - all about politics (in Moldova) (tribuna.md) Luokka:Moldovan puolueet
Nina Badrić

Nina Badrić (s. 4. heinäkuuta 1972 Zagreb) on kroatialainen näyttelijä, laulaja ja malli. Badrić edusti Kroatiaa vuoden 2012 Eurovision laulukilpailussa kappaleella Nebo, mutta ei päässyt kilpailun finaaliin. == Julkaisut == === Levyjulkaisut (CD) === *1995 – Godine nestvarne *1997 – Personality *1999 – Unique *2000 – Nina *2003 – Ljubav *2007 – 07 *2011 – NeBo == Lähteet == == Aiheesta muualla == * Luokka:Kroatialaiset laulajat Luokka:Kroatian euroviisuedustajat Luokka:Vuoden 2012 euroviisuedustajat Luokka:Vuonna 1972 syntyneet Luokka:Elävät henkilöt
Verstappen

Verstappen on alankomaalainen sukunimi. Verstappen on muun muassa seuraavien henkilöiden sukunimi: *Annemarie Verstappen (s. 1965), alankomaalainen uimari *Johan Verstappen, alankomaalainen lentopallovalmentaja *Jos Verstappen (s. 1972), alankomaalainen Formula 1 -kuljettaja (Max Verstappenin isä) *Max Verstappen (s. 1997), alankomaalainen Formula 1 -kuljettaja (Jos Verstappenin poika)
Sansanding

Sansanding on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 55 kilometriä Ségousta maanteitse koilliseen. Kunnassa on 23 100 asukasta (vuonna 2009). Sansandingin kunta rajoittuu idässä Ségoun piirin Sibilan, etelässä Farakou Massan ja Togoun, lännessä Markalan ja Dougabougoun sekä pohjoisessa Nionon piirin Siribalan ja Pogon kuntiin. Alue on pinnanmuodostukseltaan tasaista Nigerjoen ”kuollutta deltaa”. Sen läpi virtaa Office du Nigerin Macinan kastelukanava. Kuntaan kuuluu 17 kylää sekä joukko pikkukyliä. Asukkaat ovat soninkeja, fulbeja, bambaroita, bozoja, moseja ja maureja. Yli 90 % on muslimeja. Lisäksi on animisteja ja muutamia kristittyjä. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maapähkinä ja fonio. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Kunnan läpi kulkee Ségoun ja Macinan välinen maantie. Palveluihin kuuluvat seitsemän alakoulua, yläkoulu, nuorisotalo ja terveysasema. Sansandingin kylässä toimii laajalti tunnettu madrasa. ==Lähteet== Luokka:Malin kunnat Luokka:Ségoun piiri
Alguersuari

Alguersuari on espanjalainen, tarkemmin katalonialainen sukunimi. Alguersuari on muun muassa seuraavien henkilöiden sukunimi: *Jaime Alguersuari (s. 1990), espanjalainen Formula 1 -kuljettaja ja autourheilija *Jaime Alguersuari Tortajada (s. 1950), espanjalainen moottoriurheilija ja liikemies
Wiley Maple

Wiley Maple (s. 25. toukokuuta 1990) on yhdysvaltalainen alppihiihtäjä, joka edustaa Aspen Valley Ski & Snowboard Clubia. Alppihiihdon maailmancupissa Maple kilpaili ensimmäisen kerran Wengenin syöksylaskussa tammikuussa 2011. Ensimmäiset maailmancupin pisteensä hän saavutti Val Gardenan supersuurpujottelussa joulukuussa 2011 oltuaan 29:s. Parhaimmillaan hän on ollut 17:s Saalbachin syöksylaskussa helmikuussa 2015. == Lähteet == Luokka:Yhdysvaltalaiset alppihiihtäjät Luokka:Vuonna 1990 syntyneet Luokka:Elävät henkilöt
Jääpallon Allsvenskan-kausi 2010–2011

Ruotsin jääpallon Allsvenskan pelattiin kaudella 2010-2011 kahdessa kahdentoista joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin, kaksi heikointa putosi 1. divisioonaan ja sijoille 9.-10. sijoittuneet joutuivat karsimaan Allsvenskanin sarjapaikastaan. == Pohjoislohko - runkosarjan lopputilanne ja maalintekijät (ml. suomalaiset)== Sija Pelaaja Joukkue Maalit 1\. Tobias Björklund Ljusdals BK 56 2\. Lars Buskqvist Örebro SK 48 3\. Jimmy Berglund Kalix Bandy 34 \- Pekka Rintala Kalix Bandy 15 \- Jukka Loukkola IFK Rättvik 9 == Etelälohko == Sija Pelaaja Joukkue Maalit 1\. Tony Eklind GAIS Bandy 49 2\. Martin Apelqvist Gripen Trollhättan BK 44 2\. William Sjöberg Tranås BoIS 41 ==Elitserien-karsinnat== Karsinnoissa pelasivat Allsvenskanin lohkojen kakkoset eli Ale-Surte BK ja Örebro SK Elitserienin kahta viimeistä eli Tillberga Bandy Västerås ja IFK Vänersborgia vastaan. Vastustajat luotiin maantieteellisesti eli Örebro-Tillberga ja Ale-Surte - IFK Vänersborg. Joukkue #1 Maalit Joukkue #2 Ottelu 1 Ottelu 2 Örebro SK 4-12 Tillberga Bandy Västerås 2-3 2-9 Ale-Surte BK 5-13 IFK Vänersborg 5-7 0-6 ==Allsvenskan-karsinnat== Joukkue #1 Maalit Joukkue #2 Ottelu 1 Ottelu 2 Frillesås BK 12-8 Otterbäckens BK 6-5 6-3 Skirö/Nävelsjö 4-12 Jönköping Bandy 1-4 3-8 Djurgården IF 3-11 Köpings IS BK 2-3 1-8 Karlsborgs BK 7-8 Västanfors IF 4-4 3-4 Jönköping, Köping ja Västanfors säilyivät Allsvenskanissa sekä Frillesås nousi uutena Allsvenskaniin. ==Lähteet== * Luokka:Jääpallon Allsvenskan-kaudet Luokka:Vuoden 2010 jääpallo Luokka:Vuoden 2011 jääpallo
Jevgeni Klimov

Jevgeni Dmitrijevitš Klimov (; s. 3. helmikuuta 1994 Perm, Venäjä) on venäläinen mäkihyppääjä ja entinen yhdistetyn hiihtäjä. Hän on sekajoukkuemäen olympiamitalisti. Klimov kilpaili yhdistetyssä vuoden 2014 talviolympialaisissa hänen kotimaassaan Sotšissa. Hän oli normaalimäen kilpailussa 45. oltuaan peräti kolmantena mäkiosuuden jälkeen. Hän osallistui myös vuoden 2013 MM-kilpailuhin, ollen siellä parhaimmillaan 49. suurmäen kilpailussa. Maailmancupissa Klimovin paras henkilökohtainen sijoitus on viimeinen pistesija eli 30. tila marraskuun 2013 Rukan osakilpailusta. Paras maailmancupin yhteissijoitus on 80. kaudelta 2013–14. Toistaiseksi viimeisen kilpailunsa yhdistetyn maailmancupissa Klimov kilpaili joulukuussa 2014 Ramsaussa sijoittuen sijalle 47. Mäkihypyn puolella hän saavutti ensimmäisen palkintosijansa mäkiviikolla 2017 oltuaan kolmas Innsbruckissa. Ensimmäisen osakilpailuvoittonsa hän otti Wisłassa marraskuussa 2018. Lisäksi hän on ollut toinen Oberstdorfin lentomäessä helmikuussa 2019. Klimov kilpaili mäkihypyssä vuoden 2015 MM-kilpailuissa Falunissa, jossa hän oli suurmäen kilpailun 35:s. Hän voitti mäkihypyssä kultaa joukkuemäestä ja pronssia normaalimäestä vuoden 2015 talviuniversiadeista Slovakiasta. Noissa kisoissa Klimov kilpaili myös yhdistetyssä ilman menestystä. Seefeldin MM-kilpailuissa 2019 Klimov sijoittui suurmäessä 18:nneksi. Planican lentomäen MM-kilpailuissa 2020 hän sijoittui henkilökohtaisessa kilpailussa yhdeksänneksi. Oberstdorfin MM-kilpailuissa 2021 hän oli normaalimäessä 18:s. Pekingin olympialaisissa 2022 hän saavutti sekajoukkuemäessä hopeaa sekä sijoittui normaalimäessä viidenneksi ja suurmäessä 18:nneksi. == Lähteet == * (yhdistetty) * (mäkihyppy) Luokka:Venäläiset yhdistetyn hiihtäjät Luokka:Venäläiset mäkihyppääjät Luokka:Venäläiset olympiamitalistit Luokka:Vuonna 1994 syntyneet Luokka:Elävät henkilöt
Kaladougou

Kaladougou on maalaiskunta Koulikoron alueen Dioïlan piirissä Malissa. Sen keskuspaikka Dioïla sijaitsee Banin alkujoen Baoulén varrella 165 kilometriä Bamakosta maanteitse itään. Kunnassa on 51 400 asukasta (vuonna 2009). Kaladougoun kunta rajoittuu pohjoisessa Dioïlan piirin Guègnèkan, Kerelan ja Wacoron, idässä Nangolan ja Kilidougoun, etelässä Dègnèkoron ja N’Garadougoun sekä lännessä Ténindougoun kuntiin. Seutu kuuluu Sudanin vyöhykkeeseen. Pinnanmuodostukseltaan se on tasankoa. Vesistöjä ovat Baoulén lisäksi sen sivujoet Diomi-ko ja Tonga. Kasvillisuus on maataloudesta kärsinyttä metsäsavannia. Kuntaan kuuluu 18 kylää. Dioïla on sekä kunnan että hallintopiirin keskus. Asukkaat ovat bambaroita, djulia, dogoneja, miniankoja, maureja ja songhaita. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi ja durra. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, hevoset, siat ja siipikarja. Lisäksi harjoitetaan kalastusta, käsityöammatteja ja kaupankäyntiä. Dioïlassa on paikallinen markkinapaikka. Dioïlan kautta kulkee Fanan ja Norsunluurannikon rajan välinen maantie RN30. Sen lähellä on myös käyttämätön lentokenttä. Kunnassa toimii kolmisenkymmentä peruskoulua ja koraanikoulua, lyseo ja terveydenhuollon ammattikoulu. Terveyspalveluihin kuuluvat piirin poliklinikka ja kaksi terveysasemaa. Dioïlassa on vesijohto- ja sähköverkko. ==Lähteet== Luokka:Dioïlan piiri Luokka:Malin kunnat
Adriano Foglia

Adriano Augusto Foglia (s. 25. huhtikuuta 1981 São Paulo, Brasilia) on brasilialaissyntyinen italialainen futsalpelaaja, joka edustaa Marca Futsalia. Italian futsalmaajoukkueessakin pelannut Foglia on voittanut maajoukkueen kanssa yhden MM-hopean vuodelta 2004 ja yhden MM-pronssin vuodelta 2008. Hän on osallistunut kaksiin MM-kilpailuihin. Vuonna 2000 Italiaan muuttanut Foglia on pelannut myös neljissä EM-kilpailuissa, joista hänellä on yksi EM-kulta vuodelta 2003 sekä yksi EM-hopea ja -pronssi. Foglia valittiin vuonna 2003 vuoden parhaaksi futsalpelaajaksi. Vuodesta 2011 hän on edustanut italialaista Marca Futsalia. == Lähteet == * http://www.fifa.com/worldfootball/statisticsandrecords/players/player=215144/index.html Luokka:Italialaiset futsalpelaajat Luokka:Brasilialaiset futsalpelaajat Luokka:Vuonna 1981 syntyneet Luokka:Elävät henkilöt
Centrospermae

Centrospermae on vanha nimitys kohokkikasvien (Caryophyllaceae) ja niiden sukulaisten kasvilahkolle (Caryophyllales). Nimi on tullut ajankohtaiseksi molekyylitaksonomian tuloksena syntyneessä luokittelussa, jossa Caryophyllales on laajentunut käsittämään suuren joukon heimoja, joita aiemmin ei pidetty kohokkikasvien lahkon sukulaisina. Nyt nimitystä voidaan käyttää ns. varsinaisista Caryophyllales-lahkon heimoista, lahkon ydinryhmästä (engl. Core Caryophyllales).Stevens 2001–, Viitattu 30.11.2014 == Tuntomerkit == Kladin kasvit ovat ruohovartisia. Kukinto on viuhkomainen. Kukissa on mesiäinen hetiön tai maljamaisen pohjuksen (hypanthium) sisäpuolella. Emilehdet sijaitsevat kohdakkain kehälehtien kanssa. Luotit ovat hieman laajenneet. Siemenaiheet ovat luokkimaisesti taipuneita (kampylotrooppisia) ja kiinnittyvät tavallisesti pohja- tai keski-istukkaan, mistä ryhmänimi Centrospermae ('keskussiemeniset') johtuu. Hedelmä sisältää useita tai paljon mustia siemeniä, joissa on käyrä alkio. Lisäksi ryhmässä on useita kemiallisia, anatomisia ja geeneihin liittyviä tuntomerkkejä. Vanhastaan ryhmän tärkeimpänä tuntomerkkinä pidettiin betasyaania kukkien väripigmenttinä, kun se muilla koppisiemenisillä on antosyaania.Kasvien maailma, osa 2, s. 448 == Luokittelu == Caryophyllales-lahkon ydinryhmä (Centrospermae) on varsin runsaslajinen ja moniheimoinen: noin 5,3 % varsinaiskaksisirkkais- eli eudikotyledonilajeista kuuluu siihen. Ryhmään kuuluvat heimot ovat: * Microteaceae: sukuja 1, lajeja 9 * Caryophyllaceae – kohokkikasvit: sukuja 86, lajeja 2200 * Achatocarpaceae: sukuja 3, lajeja 7 * Amaranthaceae – revonhäntäkasvit (ja savikkakasvit): sukuja 174, lajeja 2050–2500 * Stegnospermataceae: sukuja 1, lajeja 3 * Limeaceae: sukuja 1, lajeja 21 * Lophiocarpaceae: sukuja 2, lajeja 6 * Barbeuiaceae: ainoa laji Barbeuia madagascariensis * Aizoaceae – päivikkikasvit eli jääruohokasvit: sukuja 123, lajeja 2035 * Gisekiaceae: sukuja 1, lajeja 1–7 * Sarcobataceae: sukuja 1, lajeja 2 * Phytolaccaceae – kermesmarjakasvit: sukuja 5, lajeja 32 * Rivinaceae: sukuja 9, lajeja 13 * Nyctaginaceae – ihmekukkakasvit: sukuja 30, lajeja 395 * Molluginaceae: sukuja 9, lajeja 87 * Montiaceae – hetekaalikasvit: sukuja 14, lajeja 225 * Halophytaceae: ainoa laji Halophytum ameghinoi * Didiereaceae – kaktiokasvit: sukuja 7, lajeja 16 * Basellaceae – basellakasvit: sukuja 4, lajeja 19 * Talinaceae: sukuja 2, lajeja 27 * Anacampserotaceae: sukuja 3, lajeja 32 * Portulacaceae – portulakkakasvit: sukuja 1, lajeja 40–100 * Cactaceae – kaktuskasvit: aukuja 131, lajeja 1866 Lisäksi on kaksi sukua (Macarthuria ja Hypertelis), jotka ilmeisesti ansaitsisivat omat heimonsa, mutta ne ovat vielä tieteellisesti nimeämättä. == Lähteet == * Kasvien maailma. Otavan iso kasvitietosanakirja. Osa 2. - Otava, Helsinki, 1980. ISBN 951-1-05492-9 * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Koppisiemenisten pigmenteistä englanniksi: http://www.webexhibits.org/causesofcolor/7H.html Luokka:Caryophyllales